b'\n_START_ARTICLE_\nITIL\n_START_SECTION_\nITIL versio 3\n_START_PARAGRAPH_\nITILin nykyinen kokonaisuus julkistettiin kes\xc3\xa4kuussa 2007 ja p\xc3\xa4ivitettiin kes\xc3\xa4ll\xc3\xa4 2011. Nykyiseen versioon viitataan versiona kolme tai yleisesti ITILv3._NEWLINE_Malli on ryhmitelty viiteen kirjaan. Aiemmat versiot 2 (julkistettu n. 2000, 8 kirjaa) ja 1 (julkistettu 90-luvun aikana, n. 34 kirjaa) ovat kehittyneet versiossa kolme palvelun elinkaaren kattavaksi prosessikirjastoksi._NEWLINE_ITIL versio 3 on kokoelma IT-tuotannon k\xc3\xa4yt\xc3\xa4nt\xc3\xb6j\xc3\xa4 ja ohjeistuksia. ITIL sis\xc3\xa4lt\xc3\xa4\xc3\xa4 formaalit koulutus- ja sertifiointimallit. ITIL tukee ja auttaa t\xc3\xa4ytt\xc3\xa4m\xc3\xa4\xc3\xa4n IT-palvelunhallinnan laatustandardin ISO20000 vaatimukset. Nykyaikaiset palvelunhallinnan johtamisen ja tuotannon ty\xc3\xb6kalut ("ITSM-ty\xc3\xb6kalut") noudattavat ITIL-mallia.\n_START_SECTION_\nITIL-elinkaarimalli\n_START_PARAGRAPH_\nITIL-kehys on koottu kattamaan IT-palveluiden elinkaari. Mallin ydin on palvelustrategia, joka on pohjana palvelun suunnittelulle, transitiolle ja tuotannolle. Kaikkia n\xc3\xa4it\xc3\xa4 ymp\xc3\xa4r\xc3\xb6i jatkuva palveluiden kehitt\xc3\xa4minen. Elinkaarimalli on rakennettu k\xc3\xa4yt\xc3\xa4nn\xc3\xb6n IT-palvelutuotannon kokemuksista. _NEWLINE_Kirjat sis\xc3\xa4lt\xc3\xa4v\xc3\xa4t ohjeistuksia ja malleja prosessien m\xc3\xa4\xc3\xa4rittelyyn, organisointiin ja k\xc3\xa4ytt\xc3\xb6\xc3\xb6n ihmisten, prosessien ja teknologioiden kannalta. Palvelutuotannon organisoinnissa otetaan kantaa eri tuotantomalleihin my\xc3\xb6s partnerien avulla. Vuoden 2011 p\xc3\xa4ivityksess\xc3\xa4 kirjoihin lis\xc3\xa4ttiin valmiita malleja, dokumenttipohjia ja roolikuvauksia.\n_START_SECTION_\nITIL V2 rakenne\n_START_PARAGRAPH_\nVersio kaksi julkaistiin vuodesta 2000 l\xc3\xa4htien. Se keskittyi tuki- ja toimitusprosesseihin. Kirjasarja k\xc3\xa4sitti k\xc3\xa4yt\xc3\xa4nn\xc3\xb6ss\xc3\xa4 samat asiat kuin nykyinenkin versio, mutta muut osa-alueet j\xc3\xa4tettiin yleisesti huomioimatta. Jokainen kuvan palanen kuvastaa yht\xc3\xa4 kirjaa.\n_START_SECTION_\nITIL V1 rakenne\n_START_PARAGRAPH_\nVersio yksi oli nimenomaan kirjasto, kokoelma yksitt\xc3\xa4isi\xc3\xa4 kirjoja eri osa-alueilta. Kirjoja alettiin julkaista 1989 l\xc3\xa4htien niit\xc3\xa4 julkaistiin vuosien mittaan kymmeni\xc3\xa4.\n_START_SECTION_\nITILin tekij\xc3\xa4noikeus ja omistajuus\n_START_PARAGRAPH_\nAlusta asti ITIL-konsepti on ollut vapaasti saatavilla, mutta se on tekij\xc3\xa4noikeudella suojattu. T\xc3\xa4m\xc3\xa4 ei est\xc3\xa4 ITIL-konseptin k\xc3\xa4ytt\xc3\xa4mist\xc3\xa4. ITILin tekij\xc3\xa4noikeuden omistaa  Britannicna Cabinet Office.'